En 73-årig mand havde onsdag aften efter klokken 23 forvildet sig over i den forkerte vejbane på motorvejen tæt ved Vodskov. Her kørte han i nordlig retning på det sydgående spor. - Vi fik fat i manden senere. Og han var både ædru og ved god fatning, men han forklarede, at han aldrig havde kørt i området, siger vagtchef Bent Højgaard. Manden bor i Fjerritslev og var altså ikke helt på hjemmebane, da han i mørket kørte rundt på motorvejen.

Opsummering:
En 73-årig mand kørte sen onsdag aften imod kørselsretningen på E45 ved Vodskov. Politiet fik kort tid efter fat i ham.